Λούκα Παβίσεβιτς

Ο **Λούκα Παβίσεβιτς** (σερβικά κυριλλικά: Лука Павићевић, 17 Ιουνίου 1968) είναι Μαυροβούνιος πρώην επαγγελματίας καλαθοσφαιριστής, ο οποίος αγωνιζόταν ως πόιντ γκαρντ και νυν προπονητής. Είναι ο τωρινός προπονητής του Πανιωνίου.

## Σταδιοδρομία ως παίκτης
Η αγωνιστική σταδιοδρομία του Παβίσεβιτς διήρκησε μεταξύ 1982 και 2003, όπου έπαιξε για τις Μπούντουτσνοστ, Τσιμπόνα, Γιουγκοπλάστικα/Ποπ 84, Προλέτερ Ζρένιανιν, Ερυθρό Αστέρα, ΦΜΠ, Μπεομπάνκα, Σοπρόνι, Έσποον Χόνκα, Άνβιλ Βλοτσλάβεκ, Ραμποτνίτσκι και Μπεζανσόν. Αποσύρθηκε ως παίκτης με τον Ερυθρό Αστέρα το 2003. Σε τρεις σεζόν με τη Γιουγκοπλάστικα, κέρδισε 3 τίτλους Κυπέλλου Πρωταθλητριών Ομάδων Ευρώπης (1988-89, 1989-90, 1990-91), 3 Πρωταθλήματα Γιουγκοσλαβίας (1988-89 και 1989-90, 1990, 1991) και 3 Κύπελλα Γιουγκοσλαβίας.

## Σταδιοδρομία ως προπονητής
### Σε συλλόγους
Το 2003, ο Παβίσεβιτς εντάχθηκε στην ΟΚΚ Μπέογκραντ ως ο νέος προπονητής του συλλόγου. Στη συνέχεια, υπήρξε προπονητής, κατά σειρά, των ΚΚ Άτλας, Χέμοφαρμ, Πανιωνίου, Άλμπα Βερολίνου και Κοράλ Ροάν. Το Νοέμβριο του 2015, η Μπούντουτσνοστ προσέλαβε τον Παβίσεβιτς ως το νέο της προπονητή. Τον Μάρτιο του 2016, αποχώρισε από το σύλλογο.

Τον Ιούνιο του 2017, ο Παβίσεβιτς προσλήφθηκε ως προπονητής της ιαπωνικής Άλβαρκ Τόκιο. Κατέκτησε 2 Πρωταθλήματα Ιαπωνίας (2017-18 και 2018-19) και το Ασιατικό Μπάσκετμπολ Τσάμπιονς Λιγκ το 2019. Τον Ιούνιο του 2022, αποχώρισε από το σύλλογο.

Στις 31 Μαΐου 2025, υπέγραψε συμβόλαιο με τον Πανιώνιο.

### Σε εθνικές ομάδες
Ο Παβίσεβιτς ήταν προπονητής της Σερβίας και Μαυροβουνίου Κ20 στο Ευρωπαϊκό Πρωτάθλημα Κ20 του 2004 στην Τσεχία και στο Ευρωπαϊκό Πρωτάθλημα Κ20 του 2005 στη Ρωσία. Η ομάδα του κέρδισε το χάλκινο μετάλλιο το 2005.

Τον Αύγουστο του 2011, ο Παβίσεβιτς ήταν ο προπονητής της πανεπιστημιακής ομάδας της Σερβίας που κέρδισε το χρυσό μετάλλιο στην Θερινή Πανεπιστημιάδα στη Σεντσέν της Κίνας.

Τον Δεκέμβριο του 2011, ο Παβίσεβιτς προσλήφθηκε ως ο προπονητής της Εθνικής Μαυροβουνίου. Στις 22 Σεπτεμβρίου 2014, αποχώρισε από την εθνική ομάδα.

Τον Απρίλιο του 2015, η Ομοσπονδία Καλαθοσφαίρισης Ισλαμικής Δημοκρατίας του Ιράν προσέλαβε τον Παβίσεβιτς ως το νέο προπονητή της Εθνικής Ιράν. Αποχώρησε από την εθνική ομάδα αργότερα εκείνο το έτος.

Το Νοέμβριο του 2016, ο Παβίσεβιτς προσλήφθηκε ως μέλος της τεχνικής επιτροπής της Ιαπωνικής Ομοσπονδίας Καλαθοσφαίρισης, και διορίστηκε προσωρινός προπονητής εντός ενός μήνα μετά το τέλος της θητείας του προηγούμενου προπονητή, Κέντζι Χασεγκάουα. Εγκατέλειψε τη θέση του προπονητή το 2017.

## Διακρίσεις
**Ως παίκτης:**

* Πρωτάθλημα Πρωταθλητριών Ομάδων Ευρώπης (Ευρωλίγκα): **3** (με τη Γιουγκοπλάστικα: 1988-89, 1989-90, 1990-91)
* Πρωτάθλημα Φινλανδίας: **1**  (με την Έσποον Χόνκα: 2000-01)  
* Πρωτάθλημα Γιουγκοσλαβίας: **3** (με τη Γιουγκοπλάστικα: 1988-89, 1989-90, 1990-91)
* Κύπελλο Γιουγκοσλαβίας: **4**  (με τη Τσιμπόνα: 1988, με τη Γιουγκοπλάστικα: 1990, 1991, με την ΦΜΠ Ζελέζνικ: 1997)  
* Κύπελλο Φινλανδίας: **1** (με την Έσποον Χόνκα: 2001)

**Ως προπονητής:**

* Πρωτάθλημα Ιαπωνίας: **2**  (με την Άλβαρκ Τόκιο: 2017-18, 2018-19)  
* Ασιατικό Μπάσκετμπολ Τσάμπιονς Λιγκ: **1** (με την Άλβαρκ Τόκιο: 2019)
* Πρωτάθλημα Γερμανίας: **1** (με την Άλμπα Βερολίνου: 2007-08)
* Κύπελλο Γερμανίας: **1**  (Με την Άλμπα Βερολίνου: 2009)  
* Κύπελλο Μαυροβουνίου: **1**  (με την Μπούντουτσνοστ: 2016)  

## Παραπομπές


Κατηγορία:Γιουγκοσλάβοι καλαθοσφαιριστές
Κατηγορία:Μαυροβούνιοι καλαθοσφαιριστές
Κατηγορία:Πόιντ γκαρντ
Κατηγορία:Καλαθοσφαιριστές Σοπρόνι ΚΚ
Κατηγορία:Καλαθοσφαιριστές Ραντνίτσκι Βελιγραδίου
Κατηγορία:Καλαθοσφαιριστές ΚΚ Βλοτσλάβεκ
Κατηγορία:Καλαθοσφαιριστές Σπλιτ
Κατηγορία:Καλαθοσφαιριστές ΚΚ Ραμποτνίτσκι
Κατηγορία:Καλαθοσφαιριστές Προλετέρ Ζρένιανιν
Κατηγορία:Καλαθοσφαιριστές ΦΜΠ Ζελέζνικ
Κατηγορία:Καλαθοσφαιριστές Ερυθρού Αστέρα Βελιγραδίου
Κατηγορία:Καλαθοσφαιριστές Τσιμπόνα Ζάγκρεμπ
Κατηγορία:Καλαθοσφαιριστές Μπούντουτσνοστ Ποντγκόριτσα
Κατηγορία:Καλαθοσφαιριστές Ιρόνι Ναχαρίγια
Κατηγορία:Καλαθοσφαιριστές Μπεζανσόν
Κατηγορία:Καλαθοσφαιριστές Αδριατικής Λίγκας
Κατηγορία:Καλαθοσφαιριστές Πρωταθλήματος Ισραήλ
Κατηγορία:Καλαθοσφαιριστές Πρωταθλήματος Γαλλίας
Κατηγορία:Καλαθοσφαιριστές Πρωταθλήματος Πολωνίας
Κατηγορία:Μαυροβούνιοι προπονητές καλαθοσφαίρισης
Κατηγορία:Προπονητές καλαθοσφαίρισης ΟΚΚ Μπέογκραντ
Κατηγορία:Προπονητές καλαθοσφαίρισης Πανιωνίου
Κατηγορία:Προπονητές καλαθοσφαίρισης Άλμπα Βερολίνου
Κατηγορία:Προπονητές καλαθοσφαίρισης ΚΚ Μπούντουτσνοστ Ποντγκόριτσα